SOAS, University of London

School of Oriental and African Studies (SOAS) er et universitet grunnlagt i 1916 i det sentrale London, som sammen med flere London-baserte universiteter tilhører University of London. Universitet består av to campuser. Hovedcampusen er ved Russell Square i bydelen Bloomsbury, sammen med søsterkollegiene University College London og Birkbeck, University of London. I 2001 tilkom en campus i bydelen Islington ved Vernon Square, om lag 20 minutters gangavstand fra hovedcampusen.

SOAS' utdannelse er i hovedsak fokusert på humaniora, politikk, rettsvitenskap, kultur og språk innen de geografiske regioner Afrika, Midtøsten og Asia. Universitetet tilbyr over 300 grunnutdannelser og et syttitall masterutdannelser.

Til universitetet er det også knyttet to gallerier: The Percival David Foundation of Chinese Art innehar en av Europas mest omfattende samlinger av kinesisk keramikk og porselen. Brunei Gallery har en samling med samtidige og historiske gjenstander fra Afrika, Midtøsten og Asia.

 Rangeringer 
SOAS ble rangert som nummer 43 av 126 britiske utdanningsinstitusjoner på Complete University Guides liste for 2016University League Table 2016 - Complete University Guide og som nummer 26 av 119 britiske universiteter på The Guardians 2016-liste.University league tables 2016 - The Guardian

I QS World University Rankings for 2014 rangerte SOAS som nummer 331 av verdens universiteter.World University Rankings® 2014/15 - QS Top Universities

 Referanser 

Eksterne lenker
 SOAS, University of London

Kategori:University of London
Kategori:Utdanningsinstitusjoner etablert i 1916
Kategori:1916 i England